《宿冲虚观》
宋代·胡衍

钟静日已夕，尘缘谢驱役。
琪树鹤争定，山空万籁寂。
明月散庭鹤，寒光照床席。
花鸟魂梦间，相见曾相识。
五更仙鹿鸣，声近在篱隙。
晓来问童子，石径无行迹。

作者简介：胡衍，号云峰，其先庐陵（今江西吉安）人。生于后梁。宋初，行医至博罗（今属广东），遂家其地。师白玉蟾。事见《罗浮山志会编》卷五。今录诗二首。